**НЧ „ПЕТЪР ЖИТАРОВ-1928“**

**с. КАРАНОВО, общ. АЙТОС, обл. БУРГАС**

**ОТНОСНО:**

**ГОДИШНА ПРОГРАМА ЗА РАЗВИТИЕ НА ЧИТАЛИЩНАТА ДЕЙНОСТ ПРЕЗ 2024 г**

на НЧ „Петър Житаров-1928“.

Програмата е разработена на основание чл. 26а, ал. 1 от ЗНЧ.

С уважение:

Николай Ненков: ……………..

/Председател на ЧН

на НЧ „Петър Житаров-1928“/

Тодорка Димова: ………………

/Секретар-библиотекар

на НЧ „Петър Житаров-1928“/

***I. ОСНОВНИ ЦЕЛИ***

1. Основната цел на НЧ „Петър Житаров-1928“ е развитието и институциалното укрепване на Читалището като местен общностен център, чиято мисия е да съхранява и популяризира традиционните ценности на нацията ни, както и да откликва на новите потребности на българското общество.
2. Превръщане на Читалището в притегателен център, предлагащ удовлетворяване на всички потребности и интереси, свързани с духовното и културно израстване на населението, място за изява и оползотворяване на свободното време на деца, младежи и възрастни.
3. Възраждане и съхраняване на духовните ценности, автентични традиции и самобитни обичаи.
4. Участие на групите и съставите към Читалището в местни, общински и регионални културни програми.
5. Организиране на школи, клубове, празненства, чествания, концерти и други дейности, насочени към местната общност. Подпомагане на местни инициативи.
6. Поддържане на Фейсбук страницата на Читалището със снимков и информационен материал от участието ни в различни читалищни инициативи.

***II. БИБЛИОТЕЧНА ДЕЙНОСТ***

Библиотечната дейност е една от основните дейности за читалището

като културна институция.

Работата на библиотеката ще бъде насочена към:

1. Превръщането на библиотеката в съвременен обществен информационен център
2. Изготвяне на библиографски справки по различни теми.
3. Инициатива „Книга за всеки” – патронажно обслужване на възрастни читатели и такива с физически увреждания.
4. Организиране презентации на нови литературни творби и автори от местно и национално значение.
5. Провеждане на срещи с „На гости в библиотеката” на тема:

–„Разкажи за любимата си книжка;

-„Детска фантазия в рисунки”.

– щафетно четене на книжки.

1. Инициатива „Вече мога да чета” – ритуал за приемане първокласниците за читатели на библиотеката.
2. Стимулиране на въображението и творчеството у децата и младите хора чрез включването им в разнообразни културни прояви.
3. Подкрепа на самообразованието, както и на формалното обучение на всички равнища чрез програми, инициирани от библиотеката.
4. Предоставяне на компютърни и интернет услуги на потребителите на библиотеката.
5. Извършване на технически услуги на населението: ксерокопиране и сканиране на документи; компютърна обработка и принтиране на документи.

***III. ЧИТАЛИЩНА ДЕЙНОСТ***

1. Участие на художествените колективи във фестивали и изяви с местно и регионално ниво
2. Организиране гостувания на известни изпълнители и театрални постановки на сцената на читалището
3. Поддържане на утвърдените форми в любителското художествено творчество и създаване на нови
4. Осъществяване на местни творчески проекти и инициативи със заинтересованите институции относно културното възпитание на децата, учащите се и младите хора и стимулиране на творческите им възможности /музика, фолклор, традиционни изкуства, танц, краезнание, литература и др./
5. Събиране на материали за историческото минало и етнографията на родния край
6. Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

***ПРАЗНИЧЕН КАЛЕНДАР И***

***КУЛТУРНО-ИНФОРМАЦИОННИ ИЗЯВИ ПРЕЗ 2024 г. :***

|  |  |  |
| --- | --- | --- |
| **месец** | **дата** | **събитие** |
| ***януари*** | 04.01. | 45 г. от смъртта на Калина Малина, българска детска писателка |
|  | 12.01. | 120 г. от рождението на Георги Караславов, български писател |
|  | 21.01. | Бабинден |
|  |  |  |
| ***февруари*** | 14.02. | „Ако те има, любов….“ – четене на любовна поезия |
|  | 21.02. | 50 г. от смъртта на Ламар, български поет |
|  | 23.02. | 125 г. от рождението на Ерих Кестнер, германски писател, автор на популярни книги за деца |
|  |  |  |
| ***март*** | 01.03. | Ден на самодееца – организиране на творческа среща с читалищни самодейци |
|  | 01.03. | Мартеницата – древен символ и приказна легенда - изложба |
|  | 03.03. | Празничен концерт и тържествена заря по случай Националният празник на България |
|  | 08.03. | „Усещане за жена“ – вечеринка |
|  | 15.03. | 45 г. от смъртта на Емилиян Станев, български белетрист |
|  | 20.03. | 215 г. от рождението на Николай Гогол, руски писател и комедиограф |
|  | 21.03. | Световен ден на поезията |
|  | 22.03. | Международен ден на водата - „Водата е живот“ - презентация |
|  | 25.03. | Благовещение – „Да бъдеш майка и жена“ |
|  | 28.03. | 95 г. от рождението на Вера Мутафчиева, български историк и писател |
|  |  |  |
| ***април*** | 02.04. | Международен ден на детската книга – Драматизация по приказка на Х. К. Андерсен |
|  | 12.04. | Международен ден на авиацията и космонавтиката - „Какво знаем и какво не знаем за Космоса?“ – беседа с ученици |
|  | 23.04. | Световен ден на книгата и авторското право |
|  | 27.04. | Лазаровден |
|  |  |  |
| ***май*** | 06.05. | Гергьовска люлка |
|  | 11.05. | „Кой живее в книжките?“ – посещение на деца от ДГ с. Караново в библиотеката |
|  | 24.05. | Ден на славянската писменост, на българската просвета и култура |
|  |  |  |
| ***юни*** | 01.06. | Прояви, свързани с Деня на детето |
|  | 02.06. | Ден на Ботев и на загиналите за свободата и независимостта на България |
|  | 06.06. | 25 г. от смъртта на Дамян Дамянов, български поет |
|  | 25.06. | 115 г. от рождението на Димитър Димов, български писател – прозаик и драматург |
|  | 26.06. | 95 г. от рождението на Доньо Донев, български художник – аниматор и карикатурист – Мултимедийна прожекция на „Тримата глупаци“ |
|  |  |  |
| ***юли*** |  | Забавно лято в библиотеката |
|  |  |  |
| ***август*** |  | Забавно лято в библиотеката |
|  |  |  |
| ***септември*** | 02.09. | 135 г. от смъртта на Захари Стоянов, български писател, публицист, революционер и общественик |
|  | 06.09. | Ден на Съединението |
|  | 22.09. | Ден на обявяване на независимостта на България |
|  |  |  |
| ***октомври*** | 01.10. | „С песните на баба и дядо“ |
|  | 08.10. | 160 г. от рождението на Бранислав Нушич, сръбски писател – хуморист и комедиограф |
|  | 16.10. | 170 г. от рождението на Оскар Уайлд, ирландски писател, драматург и поет |
|  | 24.10. | 95 г. от рождението на Йордан Радичков, български писател и драматург |
|  | 29.10. | 110 г. от смъртта на П. К. Яворов |
|  |  |  |
| ***ноември*** | 01.11. | „О, будители!“ |
|  | 10.11. | Международен ден на младежта - „Борса на младежки идеи“ | |
|  | 21.11. | „Семейството е всичко“ | |
|  |  | Празник на с. Караново | |
| ***декември*** | 01.12. | Превенция на ХИВ/СПИН сред младите. Провеждане на информационна кампания за световения ден за борба с ХИВ/СПИН | |
|  | 03.12. | 75 от смъртта на Елин Пелин, български писател | |
|  | 23.12. | Коледно-новогодишна празнична програма | |
|  |  |  | |

***Забележка: Програмата е отворена за допълнения.Тя визира най-общите положения, залегнали в плановете за работа през предстоящата година.***